
R E F E R A T   D E   A P R O B A R E
privind aprobarea Studiului de Fezabilitate și a indicatorilor tehnico-economici pentru obiectivul de investiție "Asigurarea Energiei din surse regenerabile pentru                                                consumul propriu al clădirilor publice si a  iluminatului public din
Municipiul Brad, județul Hunedoara"



[bookmark: _Hlk150767888]Municipiul Brad dorește obținerea unei finanțări nerambursabile pentru proiectul „Asigurarea energiei din surse regenerabile pentru consumul propriu al clădirilor publice și a iluminatului public în Municipiul Brad, județul Hunedoara” și intenționează implementarea unui proiect ce vizează realizarea unor capacitați de producere a energiei electrice din energie solară, pentru furnizarea energiei necesare  clădirilor publice și iluminatului public, în vederea reducerea emisiilor de gaze cu efect de seră și utilizarea unor surse energetice regenerabile disponibile local.
Pentru eficientizarea consumului iluminatului public se propune realizarea unui parc fotovoltaic cu panouri amplasate pe sol și racordarea acestuia la rețeaua de distribuție existentă în apropiere.
	Conform Studiului de fezabilitate investiția finanțată va conduce, în mod direct, la: 
· Reducerea emisiilor de carbon în atmosferă, în cazul proiectului de față cu 659.98 tone dioxid de carbon (CO2); 
· Creșterea eficienței economice – din punctul de vedere al utilizării surselor – mai ecologică și mai competitivă, conducând la o dezvoltare durabilă – obiectiv universal; 
· Atingerea obiectivelor UE, respectiv Pactului verde European, privind producția (creșterea ponderii) de energie din surse regenerabile – prin crearea capacității noi de 0.9 MW – și atingerea obiectivului de program de 950 MW capacitate instalată de producere a energiei electrice din surse de energie eoliană și solară; 
· Atingerea obiectivelor din Planul Național Integrat în domeniul Energiei și Schimbărilor Climatice 2021-2030 – criteriul privind ponderea globală de energie din surse regenerabile; 
· Creșterea ponderii energiei regenerabile în totalul consumului de energie primară, de la o baza de 24% aferentă anului de raportare 2020, la 30,7%, ținta asumată de Romania în prezent; 
· Atingerea obiectivului privind neutralitatea climatică.
 	Indicatori maximali respectiv valoarea totală a obiectului de investiții este de 5.377.820,26 lei, cu TVA şi respectiv, 4.921.267,02 lei fără TVA, din care construcții-montaj (C+M)  2.194.181,50 lei cu TVA și respectiv 1.943.358,00 lei fără TVA.
Indicatori minimali respectiv indicatori de performanţă - elemente fizice/capacităţi fizice care să indice atingerea țintei obiectivului de investiţii şi, după caz, calitativi sunt în conformitate cu standardele, normativele şi reglementările tehnice în vigoare.
	  În contextul celor de mai sus am inițiat prezentul  proiect de hotărâre prin care am propus aprobarea Studiului de Fezabilitate și a indicatorilor tehnico-economici pentru obiectivul de investiție "Asigurarea Energiei din surse regenerabile pentru                                                consumul propriu al clădirilor publice si a  iluminatului public din Municipiul Brad, județul Hunedoara" și îl plenului Consiliului Local al Municipiului Brad în forma prezentată.     
[bookmark: _Hlk149821099]	  Invoc în susţinerea propunerii mele prevederile Ghidului solicitantului  privind Sprijinirea investiţiilor în noi capacităţi de producere a energiei electrice produsă din surse regenerabile pentru autoconsum pentru entități publice din cadrul Programului-cheie 1 Surse regenerabile de energie și stocarea energiei din Fondul pentru Modernizare, aprobat prin Ordinul Ministrului Energiei nr. 1431/2023, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare; ale H.G. nr. 1069/2007 privind aprobarea Strategiei energetice a României pentru perioada 2007-2020; ale H.G. nr. 925/1995 pentru aprobarea Regulamentului privind verificarea şi expertizarea tehnică a proiectelor, expertizarea tehnică a execuţiei lucrărilor şi a construcţiilor, precum şi verificarea calităţii lucrărilor executate, cu modificările și completările ulterioare; ale H.G. nr. 1072/2003 privind avizarea de către Inspectoratul de Stat în Construcţii a documentaţiilor tehnico-economice pentru obiectivele de investiţii finanţate din fonduri publice, cu modificările și completările ulterioare; ale art. 44 alin. (1) din Legea nr. 273/2006 privind finanțele publice locale, cu modificările și completările ulterioare, ale art. 129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

